1. ΑΝΑΓΚ. ΝΟΜΟΣ υπ’ αριθ. 2055 της 28 Οκτ./9 Νοεμ. 1939 (ΦΕΚ Α΄ 479) Περί επιβολής μειωμένου εισαγωγικού δασμού επί της δι’ εκχύλισιν χρησιμοποιουμένης ειδικής βενζίνης εκχυλίσεως. Άρθρ.1.-1.Η προς εκχύλισιν υλών ελαιούχων και μη, εισαγομένη, παρ’ ειδικών εργοστασίων, ειδική βενζίνη εκχυλίσεως, υποβάλλεται εις εισαγωγικόν δασμόν ίσον προς το ήμισυ του δια την κοινήν βενζίνην επιβαλλομένου τοιούτου, υπολογιζομένων και των λοιπών παρομαρτούντων φόρων επί του μειωμένου τούτου δασμού. 2.Δια Β.Δ/των εκδιδομένων προτάσει του Υπουργού των Οικονομικών καθορισθήσονται αι ύλαι ων επιτρέπεται η εκχύλισις δια ειδικής βενζίνης εκχυλίσεως εισαγομένης επί μειωμένω δασμώ, οι όροι, διατυπώσεις, περιορισμοί και υποχρεώσεις των παραλαμβανόντων τοιαύτην βενζίνην εργοστασίων, ως και οι όροι ους δέον να πληροί η βενζίνη αύτη. Άρθρ.2.-1.Καταργούνται: α΄)Το άρθρ. 3 του Ν.Δ/τος της 21-8-1925 περί καταργήσεως διατάξεων τελωνειακών νόμων κλπ. β΄)Το άρθρ. 14 του Νόμ. 5430/1932 περί δασμολογικών τινων διατάξεων. γ΄)Το άρθρ. 2 του Νόμ. 6063/1934 περί μεταβολών τινων εν τω Τελωνειακώ δασμολογίω. δ΄)Το άρθρ. 7 παρ. 1 και 2 του Α.Ν. 305/1936 περί τροποποιήσεως και συμπληρώσεως των την φορολογίαν του ελαίου, σπορελαίων, σπόρων και λοιπών ελαιωδών προϊόντων αφορωσών διατάξεων. ε΄)Το άρθρ. 3, παρ. 4 του Α.Ν. 317/1936 περί ρυθμίσεως δασμολογικών τινων ζητημάτων. ς΄)Το άρθρ. 1 παρ. 1 εδάφ. α΄ του Α.Ν. 936/1937 περί επιβολής μειωμένου εισαγωγικού δασμού επί της δι’ εκχύλισιν χρησιμοποιουμένης βενζίνης. 2.Η ισχύς του παρόντος Α.Νόμου, άρχεται από της δημοσιεύσεως αυτού δια της Εφημερίδος της Κυβερνήσεως. 